EU pokušava da stabilizuje tržišta
Evropski lideri pokušavaju da povrate poverenje finansijskih tržišta u problematične ekonomije i spreče pogoršanje ekonomske krize
Grčka je izabrala bivšeg potpredsjednika Evropske centralne banke Lukasa Papadimosa za predsjednika prelazne vlade, čiji zadatak je usvajanje oštrih uslova iz evropskog plana za prevazilaženje dužničke krize. Italija je korak bliže formiranju vlade nacionalnog jedinstva, dok se nagađa da bi premijera Silvija Berluskonija mogao da nasljedi jedan od vodećih ekonomista, bivši evropski komesar Mario Monti. Cilj je povratak povjerenja u dvije problematične ekonomije i njihovo političko vođstvo i stabilizacija finansijskih tržišta, kako bi se izbjegle kobne posljedice o kojima se proteklih dana govori u medijima. Tom ishodu nadaju se i evropski lideri. kaže njemačka kancelarka Angela Merkel. Ekonomista Ben Mej iz londonske kompanije “Kapital ekonomiks” međutim smatra da nije sve u imidžu i povjerenju. Mej ističe da je dug Italije toliko velik da ga ta zemlja, iako je osma po veličini ekonomija u svijetu, neće moći da otplati. To će, kako navodi, imati ogromne regionalne i globalne posljedice. Ekonomista Lejla Simona Talani, koja je rođena u Italiji, kaže da su ta strahovanja neosnovana. Evropska unija nameće oštre uslove za nastavak pomoći ekonomijama u krizi i insistira na strožijem nadzoru. Iz Brisela danas stižu nova upozorenja. , ističe evropski komesar za monetarnu politiku Oli Ren. Mjere štednje, koje unija zahtijeva, već izazivaju socijalne nemire, naročito u Grčkoj. Protesti se organizuju i u Britaniji gdje su, između ostalih, studenti početkom nedjelje protestovali zbog povećanja školarine. To je rezultat vladinih rezova čiji cilj je da se izbjegne italijanski Ili grčki scenario. Pojedini eksperti su pak zabinuti zbog pristupa zasnovanog na štednji, koji bi mogao da dovede do dugogodišnje recesije u pojedinim zemljama i zalažu se za ciljanu potrošnju kako bi se stimulisao rast. ”, smatra Lejla Simona Talani. Evropski lideri teško će se međutim odlučiti na taj potez, s obzirom na to da su usredsređeni na smanjenje duga i ubjeđivanje banaka i investitora da, uz određenu pomoć, problematične zemlje mogu da žive od sredstava kojima trenutno raspolažu.